**Training for Peace** (TfP) er et utviklingsprosjekt som drives og finansieres av Utenriksdepartementet (UD). Prosjektet har som mål å trene opp sivile institusjoner i afrikanske stater til å bidra i fredsbevarende operasjoner initiert av Den afrikanske union og FN

Historikk
---------

Training for Peace arbeider i hele Afrika.[*omstridt  – diskuter*] Prosjektet trener opp sivile institusjoner til å bidra i fredsbevarende operasjoner, samtidig som prosjektet driver forskning på fredsarbeid.
Programmet ble opprettet i 1995 og har blitt forlenget i fire perioder, hvorav den siste varte ut 2015. Programmet ble i 2014 evaluert av Chr. Michelsens Institutt i Bergen som kom frem til at det burde endre kurs og fokusere på de positive resultatene dersom det skulle forlenges. Fra mai 2016 vil programmet forlenges med en ny periode på tre år.

Formål
------

Hovedformålet med Training for Peace er å trene opp sivilt politi, menneskerettighetsobservatører og andre sivile til å delta i fredsoperasjoner i Afrika. Initiativet støtter forskning, kursing av politistyrker, utvikling av politikken bak fredsoperasjoner og rekruttering til en beredskapsgruppe i FN og Den afrikanske unionen (AU). Programmet skal bidra til opplæring av sivilsamfunnet og sivile institusjoner i afrikanske stater ved å frembringe kompetent fredsbevarende personale og styrke av fredsarbeidsinnsatsen i FN og AU.
Training for Peaces overordnede mål er å skape fred i Afrika gjennom opplæring av sivile institusjoner:

* Å frembringe kompetent afrikansk fredsbevarende personale i FN og AU for fredsoperasjoner i Afrika.
* Å støtte og styrke de organisatoriske systemene i FN og AU for fredsoperasjoner i Afrika.

Dette skal ifølge planen skje gjennom trening, forskning, registrering og utvikling av utviklingspolitikk.

Samarbeidspartnere
------------------

Training for Peace er et samarbeidsprosjekt for å skape fred i Afrika. Aktørene er

* Utenriksdepartementet (UD)
* Norsk utenrikspolitisk institutt (NUPI) i Oslo
* The African Centre for the Constructive Resolution of Disputes (ACCORD) i Durban
* The Institute for Security Studies (ISS) i Pretoria
* The Kofi Annan International Peacekeeping Training Centre (KAIPTC) i Accra
* The African Civilian Response Capacity for Peace Support Operations (AFDEM) i Bulawayo.
* The Eastern Africa Standby Force Coordination Mechanism (EASFCOM) som TfP yter støtte til og samarbeider med.
* Politidirektoratet (POD) bidro frem til og med 2015 med opplæring og kursing av politi i regi av TfP.

Norges rolle
------------

Norsk bistandspolitikk utføres ofte gjennom en tredjepart, slik som frivillige organisasjoner og andre NGOer. Den norske deltakelsen i TfP gir det norske utenriksdepartementet råd om politikkutforming og bidrag til fredsoperasjoner i Afrika, utover det arbeidet som blir gjort gjennom TfP.[*klargjør*]

Programmet er fullfinansiert av det norske utenriksdepartementet og støttes av Norge med 28 millioner i året. Over 290 millioner kroner har blitt tildelt programmet i løpt av dets levetid. Det er også UD som legger politiske føringer for programmets arbeid. Driften utføres av NUPI i samarbeid med ACCORD og ISS. Arkivert 10. april 2016 hos Wayback Machine.

Referanser
----------

1. ↑  «Training for Peace – Building Blocks for Peace». *trainingforpeace.org*. Arkivert fra originalen 23. mars 2016. Besøkt 5. april 2016.

Eksterne lenker
---------------

* trainingforpeace.org, offisielt nettsted
* «Gjennomslag for norsk fredsprogram i Mali» Arkivert 10. april 2016 hos Wayback Machine. fra *Bistandsaktuelt*